Pēteris Mežaks

Pēteris Mežaks (1858—1941) bija latviešu virsnieks, Krievijas Impērijas armijas ģenerālmajors (1916), Krievijas pilsoņu kara dalībnieks Balto pusē. Krievu—ķīniešu vārdnīcas karavīriem autors (1903). Latvijas goda konsuls Harbinā, Ķīnā (1925—1940). Miris pēc 1941. gada jūnija deportācijas uz PSRS.

 Dzīvesgājums 
Dzimis  Mazsalacas pagasta Ceipēs lauksaimnieka Kaspara Mežaka ģimenē. Mācījās Raunas draudzes skolā un Cēsu pilsētas skolā. Iedvesmojies no Krievu—turku kara (1877—1878), 1878. gadā kā savvaļnieks iestājās Krievijas Impērijas armijā. Mācījās Rīgas kājnieku junkurskolā, kuru absolvēja 1880. gadā. Pēc tam kā praporščiks dienēja 115. Vjazmas kājnieku pulkā Rīgā.

1884. gadā kā kornets (podporučiks) sāka dienestu Krievijas Impērijas Atsevišķajā robežsardzes korpusā, dienēja Polijā Kališas brigādē, pēc tam Čenstohovas brigādē. 1885. gadā tika paaugstināts par poručiku, 1889. gadā par štābrotmistru, 1893. gadā par rotmistru. 1901. gadā tika nosūtīts dienēt Aizamūras apgabalā, dienēja Aizamūras brigādē pie Ķīnas Impērijas robežas. Apguva mongoļu un ķīniešu valodas, veica saraksti ar ķīniešu ierēdņiem. Piedalījās Bokseru sacelšanās (1899—1901) apspiešanas militārajās operācijās Ķīnā, 1901. gadā paaugstināts par apakšpulkvedi. No 1902. gada bija Aizamūras apgabala Atsevišķā robežsardzes korpusa štāba vecākais adjutants. Piedalījās Krievijas—Japānas karā (1904—1905), 1906. gadā tika paaugstināts pulkveža dienesta pakāpē, bija Ķīnas-Austrumu dzelzceļa apsardzes rietumu iecirkņa komandieris. 1910. gadā tika iecelts 2. Aizamūras robežsargu pulka komandieri.

Pirmā pasaules kara laikā 1915. gadā ar pulku tika nosūtīts uz Austrumu fronti, tika kontuzēts kaujā. 1915. gada 5. jūlijā tika iecelts par 1. Aizamūras robežapsardzes kājnieku divīzijas 1. brigādes komandieri, 1916. gada 14. janvārī tika paaugstināts par ģenerālmajoru (skaitot no 1915. gada 6. jūlija). 1917. gada aprīlī tika atvaļināts armijas rezervē Kijivā. Pēc Oktobra revolūcijas 1917. gada novembrī tika atvaļināts no dienesta. 

Pēc tam, kad Krievijas pilsoņu kara laikā 1918. gada augustā Aizbaikālu kazaku atamans Grigorijs Semjonovs ieņēma Aizbaikāla teritoriju, viņš ģenerāli Mežaku nozīmēja par Čitas militāro ģenerālgubernatoru. No 1919. gada 24. februāra Mežaks bija Austrumsibīrijas armijas 2. kara apgabala priekšnieks, uzturēja sakarus ar Sibīrijas un Urālu latviešu nacionālā padomi. 1919. gada novembrī tika iecelts par ASV armijas Sibīrijas intervencijas 27. kājnieku pulka goda pulkvedi, ieguva ASV goda pilsonību. Pēc Baltās kustības sagrāves 1920. gada martā patvērās Ķīnā.

1922. gada janvārī tika iecelts par Latvijas vicekonsulu, 1925. gada janvārī par goda konsulu Harbinā, Ķīnas Republikā. 1937. gadā saņēma uzaicinājumu piedalīties Japānas filmā par Krievijas—Japānas karu.Генерал-губернатор Забайкальского края при Атамане Семёнове Пётр Межак: латыш по происхождению и русский офицер по долгу службы (krieviski)

Pēc Latvijas okupācijas 1940. gada augustā tika atcelts no amata sakarā ar ārlietu resora likvidāciju un nodeva konsulātu PSRS ģenerālkonsulātam. Pēc tam atgriezās Latvijā, dzīvoja Rīgā. 1941. gada 18. jūnijā tika apcietināts un deportēts uz Vjatlaga soda nometni, kur 1941. gada 5. vai 7. septembrī miris. Apglabāts 7. lēģera kapos pie Ļesnojes ciema.nekropole.infoLatvijas pilsoņu martiroloģijs Vjatlagā 1938–1956  Sastādītāji Heinrihs Strods, Vladimirs Veremjevs. Latvijas Universitātes žurnāla “Latvijas Vēsture” fonds, 2006

 Apbalvojumi 
 Sv. Staņislava ordenis, III šķira (1889), II šķira (1904) (ar šķēpiem),
 Sv. Annas ordenis, III šķira (1891), II šķira (1904) (abi ar šķēpiem),
 Sv. Vladimira ordenis, IV šķira (1905), III šķira (1909) (abi ar šķēpiem),
 Ķīnas Dubultpūķa ordenis (), III šķira (1906)
 Ķīnas Zvaigzne, III šķira (1913)
 Sv. Jura zobens (Георгиевское оружие, 1916)Русская армия в Первой мировой войне (krieviski)
 Triju Zvaigžņu ordenis, IV šķira.

 Darbi 
 Русско-китайский переводчик. Составил по распоряжению Начальника Заамурского Округа Отдельного Корпуса Пограничной Стражи для чинов сего Округа Старший Адъютант Подполковник Межак. Харбин, Технический отдел КВЖД, 1903 г. (Harbina, 1903).

 Literatūra 
 Latvijas ārlietu dienesta darbinieki 1918—1991. Biogrāfiska vārdnīca. Jēkabsons Ē., Ščerbinskis V. (sast.-ed.). Rīga: Zinātne, 2003. — 207. lpp.

 Jēkabsons, Ē., Latviešu virsnieki Krievijas impērijas armijā. 19. gadsimta otrā puse — 1914. gads, Rīga, Latvijas Universitātes Akadēmiskais apgāds, 2022. ISBN 978-9934-18-872-5

Ārējās saites 

 ОФИЦЕРЫ ОКПС no pogranec.ru

 Atsauces 

Kategorija:Valmieras novadā dzimušie
Kategorija:Bokseru sacelšanās notikumu dalībnieki
Kategorija:Krievijas—Japānas kara dalībnieki
Kategorija:Pirmā pasaules kara dalībnieki
Kategorija:Krievijas pilsoņu kara dalībnieki
Kategorija:Krievijas Impērijas ģenerāļi
Kategorija:Latviešu tautības ģenerāļi
Kategorija:Latvijas diplomāti
Kategorija:Staņislava ordeņa kavalieri
Kategorija:Annas ordeņa kavalieri
Kategorija:Vladimira ordeņa kavalieri
Kategorija:Triju Zvaigžņu ordeņa virsnieki
Kategorija:Padomju represiju upuri